Diari Oficial de la Generalitat Valenciana


Sumari del DOGV 8074, del 30-06-2017 (2017/5804)

RESOLUCIÓ de 22 de juny de 2017, del director general del SERVEF, per la qual es modifica l'inici de les accions formatives establides en el resolc desé de la Resolució de 15 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'ocupació, amb càrrec a l'exercici pressupostari 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8074

Data del DOGV
:   30-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5804


Data del document
:   22-06-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de juny de 2017, del director general del SERVEF, per la qual es modifica l'inici de les accions formatives establides en el resolc desé de la Resolució de 15 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'ocupació, amb càrrec a l'exercici pressupostari 2017. [2017/5804]  
En data 23 de desembre de 2016 es va publicar en el Diari Oficial de la Generalitat Valenciana la Resolució de 15 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'ocupació, amb càrrec a l'exercici pressupostari 2017, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina aquest programa.  
  
En la disposició final primera d'aquesta ordre, s'estableix la facultat de la Direcció General del SERVEF per a dictar totes aquelles instruccions i adoptar les mesures que considere oportunes per a l'execució i aplicació d'aquesta ordre, quan concórreguen circumstàncies degudament motivades que ho aconsellen; quan les esmentades instruccions i mesures tinguen caràcter general hauran de publicar-se en el Diari Oficial de la Generalitat Valenciana.  
A fi de facilitar el desenvolupament de les actuacions subvencionables, així com optimitzar l'execució pressupostària, es considera oportú modificar el termini d'inici de les esmentades actuacions, per la qual cosa es dóna una nova redacció al resolc desé de la resolució de convocatòria esmentada.  
En virtut del que s'exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:   
  
«Desé. Termini d'inici i finalització de les accions formatives  
D'acord amb el que preveu l'ordre de bases, els tallers hauran d'iniciar-se en tot cas abans del 31 de desembre de 2017, i finalitzar d'acord amb la duració del projecte establida en el resolc tercer.»  
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, davant del Jutjat Contenciós Administratiu de la Comunitat Valenciana, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, els recursos administratius que corresponguen d'acord amb la Llei de procediment comú de les administracions públiques vigent. Tot això sense perjuí que les persones interessades puguen presentar qualsevol altre recurs que consideren oportú.  
  
València, 22 de juny de 2017.- El director general del SERVEF: Enric Nomdedéu Biosca.